Source: http://www.dsclex.ro/legislatie/2016/octombrie2016/mo2016_823.htm
Timestamp: 2020-01-26 07:03:19+00:00
Document Index: 37099676

Matched Legal Cases: ['articolul 4', 'articolul 12', 'articolul 17', 'articolul 17', 'articolul 17', 'articolul 22', 'articolul 26', 'articolul 26', 'articolul 32', 'articolul 33', 'articolul 36', 'articolul 36', 'articolul 37', 'Articolul 38', 'Articolul 44', 'Articolul 45', 'articolul 46', 'articolul 52', 'articolul 59', 'articolul 59', 'articolul 61', 'articolul 67']

MONITORUL OFICIAL AL ROMÂNIEI Nr. 823/2016
Anul 184 (XXVIII) - Nr. 823 LEGI, DECRETE, HOTĂRÂRI ŞI ALTE ACTE Marţi, 18 octombrie 2016
852. - Decret privind conferirea Ordinului Naţional Serviciul Credincios în grad de Comandor
857. - Decret privind eliberarea din funcţie a unui judecător
858. - Decret privind eliberarea din funcţie a unui judecător
859. - Decret privind eliberarea din funcţie a unui judecător
860. - Decret privind eliberarea din funcţie a unui judecător
861. - Decret privind eliberarea din funcţie a unui judecător
862. - Decret privind eliberarea din funcţie a unui judecător
863. - Decret privind eliberarea din funcţie a unui procuror
864. - Decret privind eliberarea din funcţie a unui procuror
865. - Decret privind eliberarea din funcţie a unui procuror
866. - Decret privind eliberarea din funcţie a unui procuror
68. - Ordonanţă de urgenţă pentru modificarea şi completarea Legii nr. 211/2011 privind regimul deşeurilor
321. - Decizie privind desemnarea domnului Ionel Dancă, consilier de stat în cadrul Cancelariei Prim-Ministrului, în calitate de preşedinte al Consiliului pentru aplicarea politicii în domeniul ajutorului de stat
1.927. - Ordin al ministrului mediului, apelor şi pădurilor pentru modificarea şi completarea unor acte normative din domeniul cinegetic
5.415. - Ordin al ministrului educaţiei naţionale şi cercetării ştiinţifice pentru aprobarea Procedurii privind recunoaşterea programelor de formare psihopedagogică finalizate în statele membre ale Uniunii Europene, în statele semnatare ale acordului privind Spaţiul Economic European sau în Confederaţia Elveţiană, în vederea continuării studiilor sau desfăşurării activităţii didactice în România
38. - Hotărâre pentru modificarea anexei la Hotărârea Autorităţii Electorale Permanente nr. 35/2016 privind desemnarea reprezentanţilor Autorităţii Electorale Permanente în birourile electorale de circumscripţie şi oficiile electorale constituite la alegerile pentru Senat şi Camera Deputaţilor din data de 11 decembrie 2016
în semn de înaltă apreciere pentru contribuţia avută la dezvoltarea cooperării bilaterale în domeniul afacerilor europene, pentru respectul şi prietenia arătate constant faţă de România,
Articol unic. - Se conferă Ordinul Naţional Serviciul Credincios în grad de Comandor domnului Harlem Deşir, secretar de stat pentru afaceri europene, Ministerul Afacerilor Externe şi al Dezvoltării Internaţionale, Republica Franceză.
având în vedere Hotărârea Consiliului Superior al Magistraturii nr. 1.131/2016,
Articol unic. - La data de 1 noiembrie 2016, domnul Lică Togan, judecător la Curtea de Apel Piteşti, se eliberează din funcţie ca urmare a pensionării.
având în vedere Hotărârea Consiliului Superior al Magistraturii nr. 1.136/2016,
Articol unic. - La data de 1 noiembrie 2016, doamna Daniela Togan, judecător la Tribunalul Specializat Argeş, se eliberează din funcţie ca urmare a pensionării.
având în vedere Hotărârea Consiliului Superior al Magistraturii nr. 1.129/2016
Articol unic. - La data de 1 decembrie 2016, doamna Ileana Dana Ghiţoaica, judecător la Curtea de Apel Alba Iulia, se eliberează din funcţie ca urmare a pensionării.
având în vedere Hotărârea Consiliului Superior al Magistraturii nr. 1.137/2016,
Articol unic. - Domnul Mircea Pîrvu, judecător la Judecătoria Băileşti, se eliberează din funcţie ca urmare a pensionării.
având în vedere Hotărârea Consiliului Superior al Magistraturii nr. 1.134/2016,
Articol unic. - Domnul Dumitru Păsărin, judecător la Tribunalul Gorj, se eliberează din funcţie ca urmare a pensionării.
având în vedere Hotărârea Consiliului Superior al Magistraturii nr. 1.132/2016,
Articol unic. - Doamna Victoria Manole, judecător la Tribunalul Vrancea, se eliberează din funcţie ca urmare a pensionării.
având în vedere Hotărârea Consiliului Superior al Magistraturii nr. 1.135/2016,
Articol unic. - La data de 20 octombrie 2016, domnul Ştefan Cubleşan, procuror în cadrul Parchetului de pe lângă Tribunalul Cluj, se eliberează din funcţie ca urmare a pensionării.
având în vedere Hotărârea Consiliului Superior al Magistraturii nr. 1.133/2016,
Articol unic. - La data de 28 octombrie 2016, domnul Ion Anghelescu, procuror în cadrul Parchetului de pe lângă Tribunalul Argeş, se eliberează din funcţie ca urmare a pensionării.
având în vedere Hotărârea Consiliului Superior al Magistraturii nr. 1.138/2016,
Articol unic. - La data de 1 noiembrie 2016, doamna Verginica Surugiu, procuror în cadrul Parchetului de pe lângă Judecătoria Craiova, se eliberează din funcţie ca urmare a pensionării.
având în vedere Hotărârea Consiliului Superior al Magistraturii nr. 1.130/2016,
Articol unic. - Doamna Elisabeta Ponea, procuror general adjunct al Parchetului de pe lângă Curtea de Apel Craiova, se eliberează din funcţie ca urmare a pensionării.
Ca urmare a transpunerii incomplete a Directivei 2008/98/CE, Comisia Europeană a transmis scrisoarea de punere în întârziere, având ca obiect transpunerea şi punerea în aplicare a prevederilor Directivei 2008/98/CE privind deşeurile (Cauza 2015/2190),
întrucât în data de 13 ianuarie 2016 Comisia Europeană a transmis Adresa nr. 177.294 prin care informa cu privire la acordul Comisiei privind prelungirea până la data de 11 aprilie 2016 a termenului de răspuns la scrisoarea Comisiei din 11 decembrie 2015 având ca referinţă SG (2015) D/15547,
deoarece România a răspuns scrisorii Comisiei Europene de punere în întârziere, la data de 8 aprilie 2016, asumându-şi modificarea Legii nr. 211/2011 privind regimul deşeurilor, republicată,
în cazul în care Curtea de Justiţie a Uniunii Europene decide împotriva României, se impune plata unei sume forfetare şi a unor penalităţi cu titlu cominatoriu (art. 260 din Tratatul privind funcţionarea Uniunii Europene). Pentru România suma minimă forfetară stabilită în conformitate cu Comunicarea Comisiei Europene (2015), nr. C257 din 6 august 2015 privind punerea în aplicare a art. 260 din Tratatul privind funcţionarea Uniunii Europene este de 1.855.000 euro şi penalităţi cuprinse între 2.250 euro şi 134.000 euro/zi de întârziere,
având în vedere că deşeurile reprezintă unul dintre domeniile-ţintă care trebuie reglementate, iar ca o consecinţă imediată a neadoptării măsurilor stabilite prin prezentul act normativ sunt afectate, pe de o parte, interesele şi obiectivele politicii de mediu privind conservarea, protecţia şi îmbunătăţirea calităţii mediului, precum şi a sănătăţii umane, prin instituirea unor mecanisme care au ca scop reducerea cantităţii de deşeuri în perspectiva introducerii taxei la depozitare începând cu 1 ianuarie 2017 şi atingerea ţintelor în perspectiva obligaţiilor ce trebuie îndeplinite în 2020,
iar, pe de altă parte, neîndeplinirea condiţionalităţii ex-ante 6.2 pentru Programul operaţional Infrastructură mare 2014- 2020 are drept efect suspendarea plăţilor de către Comisia Europeană pentru Axa 3 din POIM - sectorul apă şi deşeuri, ceea ce presupune faptul că aproximativ 3,2 miliarde euro nu vor putea fi recuperate ca urmare a neîndeplinirii acestei condiţionalităţi ex-ante, fapt ce va duce la suportarea de către mediul social a acestor cheltuieli,
având în vedere situaţia actuală în ceea ce priveşte sistemul de gestionare a deşeurilor din România, netranspunerea completă a Directivei 2008/98/CE va conduce la perpetuarea unui status quo ineficient, cu reflectare asupra mediului social care va suporta cheltuielile suplimentare generate de imposibilitatea implementării măsurilor prioritare în ceea ce priveşte gestionarea durabilă a resurselor naturale şi a deşeurilor,
în cazul în care va fi întârziată reglementarea completă a deficienţelor din domeniul gestionării deşeurilor şi clarificarea aspectelor legislative sesizate de către Comisia Europeană în actul normativ, România riscă şi acţiuni în justiţie din partea operatorilor economici afectaţi financiar de această întârziere.
În cazul în care Curtea de Justiţie a Uniunii Europene decide împotriva României în cauza expusă mai sus, există riscul iminent din partea Comisiei Europene de declanşare a unor alte proceduri de infringement în ceea ce priveşte nerespectarea obligaţiilor privind neatingerea ţintelor de reciclare globală şi a ţintelor privind reducerea cantităţii de deşeuri biodegradabile eliminate final.
Art. I. - Legea nr. 211/2011 privind regimul deşeurilor, republicată în Monitorul Oficial al României, Partea I, nr. 220 din 28 martie 2014, se modifică şi se completează după cum urmează:
1. La articolul 4 alineatul (1), partea introductivă se modifică şi va avea următorul cuprins:
„Art. 4. - (1) Următoarea ierarhie se aplică ca ordine de prioritate în cadrul legislaţiei şi politicii de prevenire a generării şi de gestionare a deşeurilor:”.
„Art. 6. - (1) Anumite categorii de deşeuri încetează să mai fie considerate deşeuri, în sensul pct. 9 al anexei nr. 1, în cazul în care au trecut printr-o operaţiune prevăzută în anexa nr. 3 şi dacă îndeplinesc criteriile specifice stabilite la nivelul Uniunii Europene, potrivit următoarelor condiţii:
(6) Deciziile prevăzute la alin. (5) sunt notificate statelor membre ale Uniunii Europene şi Comisiei Europene, potrivit prevederilor Hotărârii Guvernului nr. 1.016/2004 privind măsurile pentru organizarea şi realizarea schimbului de informaţii în domeniul standardelor şi reglementărilor tehnice, precum şi al regulilor referitoare la serviciile societăţii informaţionale între România şi statele membre ale Uniunii Europene, precum şi Comisia Europeană, cu modificările şi completările ulterioare.”
„Art. 7 - (1) Clasificarea şi codificarea deşeurilor, inclusiv a deşeurilor periculoase, se realizează potrivit:
c) Deciziei Comisiei 2014/955/UE din 18 decembrie 2014 de modificare a Deciziei 2000/532/CE de stabilire a unei liste de deşeuri în temeiul Directivei 2008/98/CE a Parlamentului European şi a Consiliului.”
4. La articolul 12 alineatul (2), literele a) şi b) se modifică şi vor avea următorul cuprins:
„a) încurajarea proiectării de produse care să aibă un efect redus asupra mediului şi care să genereze o cantitate scăzută de deşeuri în timpul producerii şi al utilizării ulterioare şi asigurarea valorificării şi eliminării produselor care au devenit deşeuri în conformitate cu prevederile art. 4 alin. (1)-(3) şi ale art.20;
b) încurajarea producţiei dezvoltării şi comercializării de produse cu utilizări multiple, durabile din punct de vedere tehnic şi care, după ce devin deşeuri, pot fi valorificate şi eliminate corespunzător, în condiţii de siguranţă pentru mediul înconjurător şi sănătatea populaţiei;”.
„Art. 14. - (1) Pentru respectarea prevederilor art. 13 şi în vederea facilitării şi îmbunătăţirii valorificării, deşeurile sunt colectate separat, în cazul în care acest lucru este posibil din punct de vedere tehnic, economic şi al protecţiei mediului şi nu se amestecă cu alte deşeuri sau materiale cu proprietăţi diferite.
(2) Operatorii economici care colectează şi/sau transportă deşeuri au obligaţia de a asigura colectarea separată a acestora şi de a nu le amesteca în timpul transportului.”
6. La articolul 17, după alineatul (1) se introduc două noi alineate, alineatele (11) şi (12), cu următorul cuprins:
„(11) în vederea stimulării colectării separate a deşeurilor de la populaţie, autorităţile publice locale aplică ca instrument economic «plăteşte pentru cât arunci», acolo unde este posibil din punct de vedere tehnic, economic şi al protecţiei mediului.
(12) Aplicarea instrumentului economic prevăzut la alin. (11) se realizează, după caz, în baza următoarelor criterii:
d) frecvenţa de preluare a deşeurilor.”
7. La articolul 17, alineatul (2) se modifică şi va avea următorul cuprins:
„(2) Producătorii de deşeuri şi autorităţile administraţiei publice locale sunt obligaţi să atingă, până la 31 decembrie 2020, un nivel de pregătire pentru reutilizare şi reciclare a deşeurilor cel puţin pentru deşeurile de hârtie, metal, plastic şi
sticlă provenind din deşeurile menajere sau, după caz, din alte surse, în măsura în care aceste fluxuri de deşeuri sunt similare deşeurilor care provin din gospodării, de minimum 50% din masa totală.”
8. La articolul 17, după alineatul (2) se introduce un nou alineat, alineatul (3), cu următorul cuprins:
„(3) Titularii pe numele cărora au fost emise autorizaţii de construcţie şi/sau desfiinţări au obligaţia să gestioneze deşeurile din construcţii şi desfiinţări astfel încât să atingă progresiv, până la 31 decembrie 2020, potrivit anexei nr. 6, un nivel de pregătire pentru reutilizare, reciclare şi alte operaţiuni de valorificare materială, inclusiv operaţiuni de umplere, rambleiere care utilizează deşeuri pentru a înlocui alte materiale, de minimum 70% din masa cantităţilor de deşeuri nepericuloase provenite din activităţi de construcţie şi desfiinţări, cu excepţia materialelor geologice naturale definite la categoria 17 05 04 din anexa la Decizia Comisiei 2014/955/UE.”
9. La articolul 22, alineatul (2) se modifică şi va avea următorul cuprins:
„(2) Operatorii economici care efectuează operaţii de colectare şi transport de deşeuri au obligaţia să livreze şi să transporte deşeurile numai la instalaţii autorizate pentru efectuarea operaţiunilor de tratare, cu respectarea prevederilor art. 20.”
„Art. 25. - La elaborarea documentelor strategice locale şi la aprobarea investiţiilor în domeniul gestionării deşeurilor, autorităţile publice locale iau în considerare principiul autonomiei şi proximităţii, fără a încălca prevederile planului naţional de gestionare a deşeurilor şi strategiei naţionale de gestionare a deşeurilor.”
11. La articolul 26, alineatul (1) se modifică şi va avea următorul cuprins:
„Art. 26, - (1) Producătorii şi deţinătorii de deşeuri periculoase, precum şi operatorii economici autorizaţi din punctul de vedere al protecţiei mediului să desfăşoare activităţi de colectare, transport, stocare şi tratare a deşeurilor periculoase sunt obligaţi să colecteze, să transporte şi să stocheze separat diferitele categorii de deşeuri periculoase, în funcţie de proprietăţile fizico-chimice, de compatibilităţi şi de natura substanţelor de stingere care pot fi utilizate pentru fiecare categorie de deşeuri în caz de incendiu, astfel încât să se poată asigura un grad ridicat de protecţie a mediului şi a sănătăţii populaţiei potrivit prevederilor art. 20, incluzând asigurarea trasabilităţii de la locul de generare la destinaţia finală, potrivit prevederilor art. 49.”
12. La articolul 26, după alineatul (3) se introduce un nou alineat, alineatul (4), cu următorul cuprins:
„(4) Activităţile prevăzute la alin. (1) se urmăresc şi se supun controlului Gărzii Naţionale de Mediu.”
„Art. 28. - (1) Producătorii şi deţinătorii de deşeuri sunt obligaţi să se asigure că pe durata efectuării operaţiunilor de colectare, transport şi stocare a deşeurilor periculoase, acestea sunt ambalate şi etichetate potrivit prevederilor Regulamentului (CE) nr. 1.272/2008 al Parlamentului European şi al Consiliului din 16 decembrie 2008 privind clasificarea, etichetarea şi ambalarea substanţelor şi a amestecurilor, de modificare şi de abrogare a directivelor 67/548/CEE şi 1999/45/CE, precum şi de modificare a Regulamentului (CE) nr. 1.907/2006”.
14. La articolul 32 alineatul (2), după litera f) se introduce o nouă literă, litera g), cu următorul cuprins:
„g) tipurile şi cantităţile de deşeuri şi produse care rezultă din instalaţie şi codurile operaţiilor de tratare.”
15. La articolul 33, alineatul (2) se modifică şi va avea următorul cuprins:
„(2) Toate autorizaţiile/autorizaţiile integrate de mediu pentru operaţiuni de incinerare sau coincinerare cu recuperare de energie a deşeurilor se emit cu condiţia ca valorificarea energetică să se realizeze cu randament energetic ridicat,”
16. La articolul 36, alineatele (1) şi (2) se modifică şi vor avea următorul cuprins:
„Art. 36. - (1) Agenţia Naţională pentru Protecţia Mediului ţine un registru cu următoarele tipuri de operatori economici, care nu se supun autorizării:
(2) Operatorii economici prevăzuţi alin. (1) sunt obligaţi să se înscrie în registrul ţinut de Agenţia Naţională pentru Protecţia Mediului.”
17. La articolul 36, alineatul (4) se abrogă.
18. La articolul 37, alineatul (1) se modifică şi va avea următorul cuprins:
„Art. 37. - (1) Pentru îndeplinirea obiectivelor prezentei legi se elaborează planuri de gestionare a deşeurilor la nivel naţional, judeţean şi al municipiului Bucureşti, în conformitate cu prevederile art. 1,4, 20 şi 24.”
19. Articolul 38 se abrogă.
20. Articolul 44 se modifică şi va avea următorul cuprins:
„Art. 44. - (1) Planul naţional de gestionare a deşeurilor şi
programul naţional de prevenire a generării deşeurilor se evaluează cel puţin o dată la 6 ani şi se revizuiesc, după caz, de către autoritatea publică centrală pentru protecţia mediului, în baza raportului de monitorizare întocmit de Agenţia Naţională pentru Protecţia Mediului, având în vedere prevederile art. 16 şi 17, acolo unde acestea sunt aplicabile.
(3) Planurile judeţene de gestionare a deşeurilor, denumite în continuare PJGD, şi Planul de gestionare a deşeurilor pentru municipiul Bucureşti, denumit în continuare PMGD, respectiv programele judeţene şi al municipiului Bucureşti de prevenire a generării deşeurilor, că parte integrantă din PJGD şi PMGD, se monitorizează anual, se evaluează de către agenţia judeţeană pentru protecţia mediului, denumită în continuare APM, o dată la 2 ani şi se revizuiesc, după caz, de către consiliul judeţean şi Consiliul General al Municipiului Bucureşti, în baza raportului de monitorizare/evaluare întocmit de APM.;
21. Articolul 45 se abrogă.
22. La articolul 46, alineatul (2) se modifică şi va avea următorul cuprins:
„(2) Participarea părţilor interesate, a autorităţilor relevante şi a publicului la elaborarea planurilor şi programelor promovate se realizează potrivit prevederilor Hotărârii Guvernului nr. 1.076/2004 privind stabilirea procedurii de realizare a evaluării de mediu pentru planuri şi programe, cu modificările ulterioare, Hotărârii Guvernului nr. 564/2006 privind cadrul de realizare a participării publicului la elaborarea anumitor planuri şi programe în legătură cu mediul, Legii nr. 52/2003 privind transparenţa decizională în administraţia publică, republicată, Legii nr. 544/2001 privind liberul acces la informaţiile de interes public, cu modificările şi completările ulterioare, după caz.”
„Art. 49. - (1) Producătorii de deşeuri nepericuloase, unităţile şi întreprinderile prevăzute la art. 32, producătorii de deşeuri periculoase, operatorii economici care sunt autorizaţi pentru colectarea şi transportul deşeurilor periculoase sau care acţionează în calitate de comercianţi de deşeuri ori brokeri sunt obligaţi să asigure evidenţa cronologică a gestiunii deşeurilor pentru fiecare tip de deşeu, precum şi a cantităţii, naturii şi originii deşeurilor şi, după caz, a destinaţiei, a frecvenţei colectării, a mijlocului de transport şi a metodei de tratare, operaţiunii de valorificare sau eliminare a deşeurilor potrivit prevederilor Deciziei Comisiei 2014/955/UE, şi să o pună la dispoziţia autorităţilor competente de control, la cererea acestora.
(5) Agenţia pentru protecţia mediului păstrează pentru scopuri statistice, cei puţin 5 ani, evidenţele prevăzute la alin. (1).
(8) Agenţia Naţională pentru Protecţia Mediului centralizează la nivel naţional informaţiile prevăzute la alin. (1), colectate de autorităţile judeţene pentru protecţia mediului.”
24. La articolul 52, literele b), c), e), şi g) se modifică şi vor avea următorul cuprins:
,,b) elaborează strategia şi programul de gestionare a deşeurilor rezultate din activitatea medicală şi orice alte activităţi care generează deşeurile prevăzute la clasa 18, subclasa 18 01 din anexa la Decizia Comisiei 2014/955/UE, şi asigură condiţiile de ducere la îndeplinire a acestora;
g) gestionează baza de date a deşeurilor rezultate din activitatea medicală şi orice alte activităţi care generează deşeurile prevăzute la clasa 18, subclasa 18 01 din anexa la Decizia Comisiei 2014/955/UE de modificare a Deciziei 2000/532/CE de stabilire a unei liste de deşeuri în temeiul Directivei 2008/98/CE a Parlamentului European şi a Consiliului;”.
25. La articolul 59 alineatul (1) punctul A, litera b) se modifică şi va avea următorul cuprins:
„b) urmăresc şi asigură îndeplinirea prevederilor din PJGD;”.
26. La articolul 59 alineatul (1) punctul B, literele a) şi c) se modifică şi vor avea următorul cuprins:
„a) elaborează, adoptă şi revizuiesc PJGD/PMGD;
c) acordă consiliilor locale sprijin şi asistenţă tehnică în implementarea PJGD;”.
27. La articolul 61 alineatul (1), litera a) se modifică şi va avea următorul cuprins:
„a) cu amendă de la 1.000 lei la 2.000 lei, pentru persoanele fizice, şi de la 20.000 lei la 40.000 lei, pentru persoanele juridice, încălcarea dispoziţiilor art. 8 alin. (1), (2) şi (4), art. 13,14, art. 15 alin. (1) lit. a) şi b), art. 17 alin. (2), art. 19 alin. (2) lit. a), o) şi d), alin. (3) şi (4), art. 22 alin. (1) şi (2), art. 26 alin. (1), art. 27 alin. (1), art. 28 alin. (1), art. 32 alin. (1), art. 36 alin. (2);”.
28. La anexa nr. 1, punctele 3 şi 5 se modifică şi vor avea următorul cuprins:
„3. biodeşeuri - deşeuri biodegradabile provenite din grădini şi parcuri, deşeurile alimentare sau cele provenite din bucătăriile gospodăriilor private, restaurantelor, firmelor de catering ori din unităţi comerciale de vânzare cu amănuntul şi deşeuri similare provenite din unităţile de prelucrare a produselor alimentare;
5. cele mai bune tehnici disponibile - cele mai bune tehnici disponibile, definite la art. 3 lit. j) din Legea nr. 278/2013 privind emisiile industriale.”
29. La anexa nr. 1, după punctul 9 se introduce un nou punct, punctul 91, cu următorul cuprins:
„91 deşeuri din construcţii şi desfiinţări - deşeurile corespunzătoare codurilor de deşeuri care sunt prevăzute la capitolul 17 din anexa la Decizia Comisiei 2014/955/UE, exclusiv deşeurile periculoase şi materialele geologice naturale în conformitate cu definiţia categoriei 17 05 04;”.
30. La anexa nr. 1, după punctul 24 se introduce un nou punct, punctul 25, cu următorul cuprins:
„25. «plăteşti pentru cât arunci» - instrument economic care are drept scop creşterea ratei de reutilizare, reciclare şi reducerea cantităţii de deşeuri la depozitare prin stimularea colectării separate a deşeurilor.”
31. La anexa nr. 3, partea introductivă a notei de subsol se modifică şi va avea următorul cuprins:
„*) Aceasta include instalaţii de incinerare destinate tratării deşeurilor municipale solide, numai în cazul în care randamentul lor energetic este egal sau mai mare decât:”.
32. La anexa nr. 3, după finalul textului notei de subsol se introduce un nou text, cu următorul cuprins:
„Formula eficienţei energetice este înmulţită cu un factor de corecţie climaterică (FCC), după cum se indică mai jos:
1. FCC pentru instalaţiile care funcţionează şi sunt autorizate în conformitate cu legislaţia Uniunii aplicabilă înainte de 1 septembrie 2015. FCC = 1 dacă HDD >= 3 350 FCC = 1,25 dacă HDD <= 2 150 FCC = - (0,25/1 200) * HDD + 1,698 dacă 2 150 < HDD <3 350.
2. FCC pentru instalaţiile autorizate după 31 august 2015 şi pentru instalaţiile de la punctul 1 după 31 decembrie 2029: FCC = 1 dacă HDD >= 3 350 FCC = 1,12 dacă HDD <= 2 150 FCC = - (0,12/1 200) x HDD +1,335 dacă 2150 < HDD < 3 350 (Valoarea rezultată a FCC va fi rotunjită la trei zecimale.)
Valoarea HDD (Heating Degree Days - grade zile pentru încălzire) ar trebui să fie considerată ca fiind egală cu media valorilor HDD pentru locul unde este situată instalaţia de incinerare, calculată pentru o perioadă de 20 de ani consecutivi anteriori anului pentru care se calculează FCC. Pentru calcularea valorii HDD ar trebui aplicată următoarea metodă stabilită de Eurostat: Valoarea HDD este egală cu (18°C -Tm) x d, dacă Tm este mai mic de sau egal cu 15°C (pragul de încălzire), şi egală cu 0 dacă Tm este mai mare de 15°C; Tm reprezintă media temperaturii exterioare (Tmin + Tmax/2) dintr-o perioadă de d zile. Calculele trebuie efectuate zilnic (d = 1) şi adunate pentru un an.”
33. Anexa nr. 4 se abrogă.
34. La anexa nr. 5 litera B, punctele 3-5 se modifică şi vor avea următorul cuprins:
„3. Organizarea de cursuri de formare pentru autorităţile competente privind includerea cerinţelor privind prevenirea generării de deşeuri în autorizaţiile eliberate în temeiul prezentei legi şi al Legii nr. 278/2013.
4. Includerea de măsuri de prevenire a generării de deşeuri la instalaţiile care nu intră sub incidenţa Legii nr. 278/2013. Unde este cazul, astfel de măsuri pot include evaluări sau planuri de prevenire a generării de deşeuri,
5. Organizarea de campanii de sensibilizare sau acordarea de ajutor financiar, ajutor în luarea deciziilor ori alte tipuri de sprijin pentru întreprinderi Aceste măsuri pot fi deosebit de eficiente în măsura în care sunt concepute şi adaptate pentru întreprinderile mici şi mijlocii şi sunt aplicate în reţele de întreprinderi bine stabilite.”
35. La anexa nr. 5 litera B, după punctul 5 se introduce un nou punct, punctul 51, cu următorul cuprins:
„51. Măsurile de sprijin prevăzute la litera B punctul 5 vor fi implementate cu respectarea legislaţiei naţionale şi a Uniunii Europene în domeniul ajutorului de stat.”
36. După anexa nr. 5 se introduce o nouă anexă, anexa nr. 6, al cărei conţinut este prevăzut în anexa la prezenta ordonanţă de urgenţă.
37. La articolul 67, alineatul (1) se modifică şi va avea următorul cuprins:
„Art. 67. - (1) Anexele nr. 1-6 fac parte integrantă din prezenta lege.”
Art. II. - (1) în termen de 180 de zile de la data intrării în vigoare a prezentei ordonanţe de urgenţă se aprobă prin ordin al conducătorului autorităţii publice centrale pentru protecţia mediului:
(2) Până la intrarea în vigoare a ordinului privind procedura şi formatul de raportare a informaţiilor prevăzute la art. 49 alin. (1), raportarea datelor şi evidenţa gestionării deşeurilor se realizează potrivit Hotărârii Guvernului nr. 856/2002 privind evidenţa gestiunii deşeurilor şi pentru aprobarea listei cuprinzând deşeurile, inclusiv deşeurile periculoase, cu completările ulterioare.
Art. III. - În termen de 180 de zile de la data intrării în vigoare a prezentei ordonanţe de urgenţă, la propunerea autorităţii publice centrale pentru protecţia mediului, gestionarea deşeurilor din construcţii şi desfiinţări se aprobă prin hotărâre a Guvernului.
Art. IV. - Autorizaţiile/Autorizaţiile integrate de mediu emise anterior intrării în vigoare a prezentei ordonanţe de urgenţă rămân supuse prevederilor legale în vigoare la data emiterii acestora.
Art. V. - Orice trimitere la anexa nr. 4 se consideră făcută la prevederile Regulamentului (UE) nr. 1.357/2014 al Comisiei din 18 decembrie 2014 de înlocuire a anexei III la Directiva 2008/98/CE a Parlamentului European şi a Consiliului privind deşeurile şi de abrogare a anumitor directive.
Art. VI. - Prezenta ordonanţă de urgenţă intră în vigoare la 10 zile de la data publicării sale în Monitorul Oficial al României, Partea I.
Prezenta ordonanţă de urgenţă transpune complet prevederile Directivei 2008/98/CE a Parlamentului şi a Consiliului din 19 noiembrie 2008 privind deşeurile şi de abrogare a anumitor directive, publicată în Jurnalul Oficial al Uniunii Europene (JOUE), seria L, nr. 312 din 22 noiembrie 2008, cu modificările şi completările ulterioare, şi transpune integral prevederile Directivei (UE) 2015/1127 a Comisiei din 10 iulie 2015 de modificare a anexei II la Directiva 2008/98/CE a Parlamentului European şi a Consiliului privind deşeurile şi de abrogare a anumitor directive, publicată în Jurnalul Oficial al Uniunii Europene (JOUE), seria L, nr. 184 din 11 iulie 2015.
(Anexa nr. 6 la Legea nr. 211/2011)
privind desemnarea domnului Ionel Dancă, consilier de stat în cadrul Cancelariei Prim-Ministrului, în calitate de preşedinte al Consiliului pentru aplicarea politicii în domeniul ajutorului de stat
Art. 1. - Începând cu data intrării în vigoare a prezentei decizii, domnul Ionel Dancă, consilier de stat în cadrul Cancelariei Prim-Ministrului, este desemnat în calitate de preşedinte al Consiliului pentru aplicarea politicii în domeniul ajutorului de stat, organism consultativ interministerial, fără personalitate juridică.
Art. 2. - La data prevăzută la art. 1, Decizia prim-ministrului nr. 247/2016 privind desemnarea domnului Dorin Emil Mantescu, consilier de stat în cadrul Cancelariei Prim-Ministrului, în calitate de preşedinte al Consiliului pentru aplicarea politicii în domeniul ajutorului de stat, publicată în Monitorul Oficial al României, Partea i, nr. 548 din 20 iulie 2016, se abrogă.
Bucureşti. 18 octombrie 2016.
pentru modificarea şi completarea unor acte normative din domeniul cinegetic
Având în vedere Referatul de aprobare nr. 155.984/IM din 23 septembrie 2016, al Direcţiei generale păduri, în temeiul art. 6 alin. (1) lit. f) din Legea vânătorii şi a protecţiei fondului cinegetic nr. 407/2006, cu modificările şi completările ulterioare, precum şi al art. 13 alin. (4) din Hotărârea Guvernului nr. 38/2015 privind organizarea şi funcţionarea Ministerului Mediului, Apelor şi Pădurilor, cu modificările şi completările ulterioare,
Art. I. - Anexa la Ordinul ministrului mediului, apelor şi pădurilor nr. 719/2016 privind aprobarea cotelor de recoltă pentru specia Căprior (Capreolus capreolus) pentru perioada de vânătoare 2016-2017, publicat în Monitorul Oficial al României, Partea I, nr. 295 şi 295 bis din 19 aprilie 2016, se modificaşi se completează după cum urmează:
1. Numărul curent 1.522 se modifica şi va avea următorul cuprins:
„1 522
AVPS Zimbru Tg Nt
2. După numărul curent 1.522 se introduce un nou număr curent, numărul curent 1.5221, cu următorul cuprins:
„15221
Domesnic
Art. II. - Anexele nr. 1-6 la Ordinul ministrului mediului, apelor şi pădurilor nr. 951/2016 privind aprobarea cotelor de recoltă pentru unele specii de faună de interes cinegetic, la care vânarea este permisă, pentru perioada de vânătoare mai 2016-14 mai 2017, publicat în Monitorul Oficial al României, Partea I, nr. 394 şi 394 bis din 24 mai 2016, cu modificările ulterioare, se modifică şi se completează după cum urmează:
1. La anexa nr. 1, numărul curent 1.522 se modifică şi va avea următorul cuprins:
„1.522
2. La anexa nr. 1, după numărul curent1.522se introduce un nou număr curent; numărul curent 1.5221, cu următorul cuprins:
„1.5221
3 . La anexa nr. 2, numărul curent 1.522 se modifică şi va avea următorul cuprins:
4. La anexa nr. 2, după numărul curent 1.522 sa introducă un nou număr curent, numărul curent 1.5221, cu următorul cuprins:
5. La anexa nr. 3, numărul curent 1.522 se modifică şi va avea următorul cuprins:
6. La anexa nr. 3, după numărul curent 1.522 se introduce un nou număr curent, numărul curent 1.5221, cu următorul cuprins:
„1.52211
7. La anexa nr. 4, numărul curent 1.522 se modifică şi va avea următorul cuprins:
8. La anexa nr. 4, după numărul curent 1.522 se introduce un nou număr curent, numărul curent 1.5221, cu următorul cuprins:
9. La anexa nr. 5, numărul curent 1.522 se modifică şi va avea următorul cuprins:
10. La anexa nr. 5, după numărul curent 1.522 se introduce un nou număr curent, numărul curent 1.5221, cu următorul cuprins:
11. La anexa nr. 6, numărul curent 1.522 se modifică şi va avea următorul cuprins:
12. La anexa nr. 6, după numărul curent 1.522 se introduce un nou număr curent, numărul curent 1.5221, cu următorul cuprins:
Nr. 1.927.
pentru aprobarea Procedurii privind recunoaşterea programelor de formare psihopedagogică finalizate în statele membre ale Uniunii Europene, în statele semnatare ale acordului privind Spaţiul Economic European sau în Confederaţia Elveţiană, în vederea continuării studiilor
sau desfăşurării activităţii didactice în România
Art. 1. - Se aprobă Procedura privind recunoaşterea programelor de formare psihopedagogică finalizate în statele membre ale Uniunii Europene, în statele semnatare ale acordului privind Spaţiul Economic European sau în Confederaţia Elveţiană, în vederea continuării studiilor sau desfăşurării activităţii didactice în România, prevăzută în anexa, care face parte integrantă din prezentul ordin.
Art. 2. - Direcţia generală management şi resurse umane din cadrul Ministerului Educaţiei Naţionale şi Cercetării Ştiinţifice şi inspectoratele şcolare judeţene/al Municipiului Bucureşti vor duce la îndeplinire prevederile prezentului ordin.
privind recunoaşterea programelor de formare psihopedagogică finalizate în statele membre ale Uniunii Europene, în statele semnatare ale acordului privind Spaţiul Economic European sau în Confederaţia Elveţiană, în vederea continuării studiilor sau desfăşurării activităţii didactice în România
Art. 1. - În sensul prezentei proceduri, recunoaşterea constă în evaluarea şi compatibilizarea nivelului, domeniului şi/sau a specializării programului de formare psihopedagogică finalizat în statele membre ale Uniunii Europene, în statele semnatare ale acordului privind Spaţiul Economic European sau în Confederaţia Elveţiană cu cel din sistemul naţional de învăţământ, cu luarea în considerare a cerinţelor de admitere la respectivul program de formare psihopedagogică şi care se poate finaliza cu eliberarea unui atestat prin care i se acordă titularului aceleaşi drepturi în vederea continuării programului de formare psihopedagogică şi/sau accesului la piaţa forţei de muncă, ca şi absolvenţilor programelor de formare psihopedagogică acreditate din România.
Art. 2. - Prezenta procedură se aplică cetăţenilor din statele membre ale Uniunii Europene, statele semnatare ale acordului privind Spaţiul Economic European şi din Confederaţia Elveţiană, care solicită recunoaşterea, în România, a programelor de formare psihopedagogică finalizate în respectivele state în vederea continuării pregătirii psihopedagogice şi/sau accesului la piaţa forţei de muncă din România.
Art. 3. - Atestatul de recunoaştere a programului de formare psihopedagogică reprezintă documentul care certifică faptul că titularul a absolvit un program de formare psihopedagogică într-un stat membru al Uniunii Europene, stat semnatar al acordului privind Spaţiul Economic European sau în Confederaţia Elveţiană.
Art. 4. - Recunoaşterea poate fi solicitată de către următoarele categorii de cetăţeni:
a) cetăţeni români, cetăţeni ai statelor membre ale Uniunii Europene, statelor semnatare ale acordului privind Spaţiul Economic European sau ai Confederaţiei Elveţiene;
b) membrii de familie ai cetăţenilor europeni care provin din state terţe, aşa cum sunt definiţi la art. 2 alin. (1) pct. 3 din Ordonanţa de urgenţă a Guvernului nr. 102/2005 privind libera
circulaţie pe teritoriul României a cetăţenilor statelor membre ale Uniunii Europene, Spaţiului Economic European şi a cetăţenilor Confederaţiei Elveţiene, republicată, cu modificările şi completările ulterioare;
c) cetăţeni ai statelor terţe care au dobândit drept de şedere permanent pe teritoriul României sau drept de şedere pe termen lung acordat de către unul dintre statele membre ale Uniunii Europene, state semnatare ale acordului privind Spaţiul Economic European sau Confederaţiei Elveţiene;
d) cetăţeni ai statelor terţe ce beneficiază de o formă de protecţie internaţională pe teritoriul României.
Art. 5. - (1) În procedura de evaluare a actelor de studii în vederea recunoaşterii programului/programelor de formare psihopedagogică, Ministerul Educaţiei Naţionale şi Cercetării Ştiinţifice analizează şi verifică:
c) nivelul studiilor;
e) numărul de puncte/credite transferabile acumulate;
(2) în cazul în care evaluarea elementelor menţionate la alin. (1) evidenţiază diferenţe substanţiale, Ministerul Educaţiei Naţionale şi Cercetării Ştiinţifice poate:
a) recunoaşte, prin aplicarea de măsuri compensatorii, respectiv continuarea formării, susţinerea de examene de diferenţă şi/sau efectuarea de stagii de practică în departamentele de specialitate din unităţi/instituţii de învăţământ acreditate cu specializarea în cauză acreditată, în vederea armonizării diferenţelor dintre studiile efectuate în străinătate şi programele de formare psihopedagogică furnizate din sistemul de învăţământ superior din România;
b) respinge motivat cererea de recunoaştere.
Art. 6. - (1) Actele de studii nu se recunosc în următoarele situaţii:
a) instituţia de învăţământ care a eliberat actul de studii şi/sau programul de studii nu este recunoscută în statul de origine;
b) dacă înscrierea la programul de formare psihopedagogică pentru care se solicită recunoaşterea s-a realizat pe baza unei diplome obţinute la o instituţie de învăţământ neacreditată în Statul de origine;
c) dacă înscrierea la programul de studii pentru care se solicită recunoaşterea s-a realizat pe baza unei diplome care nu îndeplineşte condiţiile de acces;
d) în cazul în care există suspiciuni cu privire la existenţa unor documente false de studii în dosar, caz în care se sesizează organele abilitate;
e) dacă actul de studii nu face parte din categoria actelor de studii eliberate în sistemul de învăţământ superior din statul emitent.
(2) Situaţiile prevăzute la alin. (1) nu sunt limitative, Ministerul Educaţiei Naţionale şi Cercetării Ştiinţifice poate dispune respingerea motivată a cererii de recunoaştere şi în alte cazuri, cu respectarea legislaţiei naţionale şi a bunelor practici şi recomandări internaţionale.
Art. 7. - Dosarul pentru recunoaşterea, în România, a programului/programelor de formare psihopedagogică finalizate într-un stat membru al Uniunii Europene, stat semnatar al acordului privind Spaţiul Economic European sau în Confederaţia Elveţiană în vederea continuării studiilor sau desfăşurării activităţii didactice, cuprinde următoarele documente:
a) cererea-tip prin care se solicită eliberarea atestatului de recunoaştere a competenţelor pentru profesia didactică prin absolvirea unui program de formare psihopedagogică într-un stat membru al Uniunii Europene, stat semnatar al acordului privind Spaţiul Economic European sau în Confederaţia Elveţiană, conform anexei care face parte integrantă din prezenta procedură;
b) actul de studii care atestă finalizarea programului de formare psihopedagogică ce urmează a fi supus recunoaşterii, în copie şi în traducere legalizată;
c) actul de studii (diploma de bacalaureat/absolvire/ licenţă/master) şi suplimentul la diploma de bacalaureat/ absolvire/licenţă/master, în copie;
d) atestatul de recunoaştere a studiilor, emis de Centrul Naţional de Recunoaştere şi Echivalare a Diplomelor, în copie;
e) programa analitică/planul de învăţământ a/al formării psihopedagogice finalizate într-un stat membru al Uniunii Europene, stat semnatar al acordului privind Spaţiul Economic European sau Confederaţia Elveţiană, în copie şi în traducere legalizată;
f) certificatul de competenţe lingvistice, limba română, nivel C1, potrivit Cadrului European Comun de Referinţă pentru Limbi Străine, eliberat de o instituţie de învăţământ superior acreditată care organizează cursul pregătitor pentru învăţarea limbii române, în copie; sunt exceptate de la obligaţia de a prezenta certificatul de competenţe lingvistice persoanele care prezintă acte de studii româneşti (diplome, certificate) sau acte de studii, situaţii şcolare atestând cel puţin patru ani de studii consecutivi, urmaţi într-o unitate şcolară din sistemul naţional din România;
g) documente personale de identificare, precum şi dovada de schimbare a numelui, în copie.
Art. 8. - (1) în vederea recunoaşterii programelor de pregătire psihopedagogică finalizate într-un stat membru al Uniunii Europene, stat semnatar al acordului privind Spaţiul Economic European sau în Confederaţia Elveţiană se înfiinţează, în cadrul Ministerului Educaţiei Naţionale şi Cercetării ştiinţifice, prin ordin al ministrului, Comisia Specializată de Recunoaştere, formată din reprezentanţi desemnaţi ai unităţilor de învăţământ şi instituţiilor de învăţământ superior.
(2) Comisia Specializată de Recunoaştere are drept scop recunoaşterea pregătirii psihopedagogice finalizate, alocarea de credite profesionale transferabile programelor de formare psihopedagogică finalizate, precum şi echivalarea numărului de credite profesionale transferabile obţinute de personalul din învăţământul preuniversitar în cadrul formării psihopedagogice finalizate într-un stat membru al Uniunii Europene, stat semnatar al acordului privind Spaţiul Economic European sau în Confederaţia Elveţiană.
(3) Comisia Specializată de Recunoaştere are un regulament propriu de organizare şi funcţionare şi stabileşte procedurile proprii de recunoaştere.
Art. 9. - Comisia Specializată de Recunoaştere are următoarele atribuţii:
a) analizează şi evaluează documentaţia transmisă de Direcţia generală management şi resurse umane, în baza procedurilor proprii;
b) evaluează programul/programele de formare psihopedagogică finalizată de solicitant într-un stat membru al Uniunii Europene, stat semnatar al acordului privind Spaţiul Economic European sau în Confederaţia Elveţiană;
c) pronunţă o decizie cu privire la solicitarea de recunoaştere.
Art. 10. - (1) Durata de soluţionare a dosarelor este de 45
de zile lucrătoare de la data înregistrării dosarului complet la Registratura Ministerului Educaţiei Naţionale şi Cercetării Ştiinţifice.
(2) Termenul de soluţionare prevăzut la alin. (1) se poate prelungi în cazuri justificate, solicitantul fiind anunţat în scris, prin curier poştal sau poştă electronică.
(3) Atestatul de recunoaştere a programului de formare psihopedagogică se eliberează titularului sau unei persoane împuternicite ori, la cererea scrisă a solicitantului, se transmite prin scrisoare recomandată la adresa indicată de acesta.
(4) Atestatul de recunoaştere a programului de formare psihopedagogică neridicat se păstrează în arhiva Ministerului Educaţiei Naţionale şi Cercetării Ştiinţifice pentru o perioadă nedeterminată.
(5) în cazul pierderii, distrugerii complete sau deteriorării parţiale a atestatului de recunoaştere a programului de formare psihopedagogică se poate elibera un duplicat al acestuia.
(6) Pentru eliberarea duplicatului, solicitantul adresează, în scris, o cerere, însoţită de următoarele documente: copie a actului de studii care a fost recunoscut; copie a actului de identitate; declaraţie notarială cu privire la încadrarea în una din situaţiile menţionate la alin. (5).
Art. 11. - (1) Decizia Ministerului Educaţiei Naţionale şi Cercetării Ştiinţifice poate fi contestată printr-o cerere motivată şi, după caz, în baza unui dosar întocmit şi depus în conformitate cu prezenta procedură.
(2) Termenul de rezolvare a contestaţiilor este de 60 de zile lucrătoare de la data înregistrării lor la Registratura Ministerului Educaţiei Naţionale şi Cercetării Ştiinţifice.
(3) Soluţia de respingere a contestaţiei poate fi atacată de solicitant în instanţă, potrivit prevederilor Legii contenciosului administrativ nr. 554/2004, cu modificările şi completările ulterioare.
privind eliberarea atestatului de recunoaştere a programului de formare psihopedagogică finalizat în statele membre ale Uniunii Europene, în statele semnatare ale acordului privind Spaţiul Economic European sau în Confederaţia Elveţiană,
în vederea continuării studiilor sau desfăşurării activităţii didactice în România
Numele şi prenumele ...............................................................................;
Cetăţenia ...................................................................................................:
Domiciliul ..................................................................................................:
Telefon ......................................................................................................:
E-mail .........................................................................................................:
b) Certific includerea în dosar a următoarelor documente:
� actul de studii care atestă finalizarea programului de formare psihopedagogică ce urmează a fi supus recunoaşterii, în copie şi în traducere legalizată;
� actul de studii (diploma de bacalaureat/absolvire/licenţă/master) şi suplimentul la diploma de bacalaureat/ absolvire/licenţă/master, în copie;
� atestatul de recunoaştere a studiilor, emis de Centrul Naţional de Recunoaştere şi Echivalare a Diplomelor, în copie, pentru cetăţenii care nu au absolvit studiile în România;
� copie „conform cu originalul” a documentului emis de Centrul Naţional de Recunoaştere şi Echivalare a Diplomelor, privind recunoaşterea diplomei de studii licenţă şi a diplomei de maşter obţinute în străinătate, eliberată de instituţia de învăţământ superior în care studiază solicitantul, după caz;
� programa analitică/planul de învăţământ a/al pregătirii psihopedagogice finalizate într-un stat membru al Uniunii Europene, stat semnatar al acordului privind Spaţiul Economic European sau Confederaţia Elveţiană, în copie şi în traducere legalizată;
� certificatul de competenţe lingvistice, limba română, nivel C1, eliberat de o instituţie de învăţământ superior acreditată care organizează cursul pregătitor pentru învăţarea limbii române, în copie; sunt exceptate de la obligaţia de a prezenta certificatul de competenţe lingvistice persoanele care prezintă acte de studii româneşti (diplome, certificate) sau acte de studii, situaţii şcolare atestând cel puţin patru ani de studii consecutivi, urmaţi într-o unitate de învăţământ din sistemul naţional din România;
� documente personale de identificare, precum şi dovada de schimbare a numelui, în cazul în care numele înscris pe diplomă/actul de studii nu mai coincide cu cel din actul de identitate, în copie.
c) Doresc eliberarea atestatului de recunoaştere a programului de formare psihopedagogică de nivel l/nivel II;
� prin ridicare de la sediul Ministerului Educaţiei Naţionale şi Cercetării Ştiinţifice, personal sau prin împuternicit;
� transmitere prin poştă, la următoarea adresă:
d) Declar pe propria răspundere că informaţiile prezentate în această cerere şi documentele incluse în dosar corespund realităţii.
Având în vedere dispoziţiile art. 13 alin. (1)-(3), (9) şi (12) din Legea nr. 208/2015 privind alegerea Senatului şi a Camerei Deputaţilor, precum şi pentru organizarea şi funcţionarea Autorităţii Electorale Permanente, cu modificările şi completările ulterioare,
văzând Nota Departamentului pentru coordonarea filialelor şi relaţia cu autorităţile locale nr. 26.363 din 10 octombrie 2016,
Art. I. - Anexa la Hotărârea Autorităţii Electorale Permanente nr. 35/2016 privind desemnarea reprezentanţilor Autorităţii Electorale Permanente în birourile electorale de circumscripţie şi oficiile electorale constituite la alegerile pentru Senat şi Camera Deputaţilor din data de 11 decembrie 2016, publicată în Monitorul Oficial al României, Partea I, nr. 773 din 10 aprilie 2016, se modifică după cum urmează:
- Punctul 39 se modifică şi va avea următorul cuprins:
„39. Biroul electoral de circumscripţie judeţeană Vaslui - Afrăsinei Angela;”.